MLDataScientist/Wikipedia-uzbek-2024-05-01 huggingface dataset:
Ravshan Muhiddinov

Ravshan Abdulatifovich Muhiddinov — Oʻzbekiston Respublikasining sobiq adliya vaziri (2007-2011), Prezidentning sobiq davlat maslahatchisi (2011-yilda).

Biografiyasi 
Toshkent shahrida ishchi oilasida tugʻilgan.

Maʼlumoti oliy, huquqshunos. 1985-yilda Toshkent davlat universitetining yuridik fakultetini, 1997-yilda O‘zbekiston Respublikasi Prezidenti huzuridagi Davlat va jamiyat qurilishi akademiyasini tamomlagan.

Mehnat faoliyatini 1985-yilda Toshkent shahar Chilonzor tumani prokuraturasida ish o'rganuvchi sifatida boshlagan.

1986-1992-yillarda Toshkent shahar prokuraturasi tergov bo‘limi tergovchisi, prokurori, tergov bo‘limi katta prokurori.

1992-1995-yillarda Toshkent shahar Sobir Rahimov tumani prokurori o‘rinbosari.

1995-yilda Toshkent shahar prokurori o‘rinbosari.

1995-1997-yillarda Oʻzbekiston Respublikasi Bosh prokuraturasi nazorat-tahlil boshqarmasi prokurori.

1997-1998-yillarda O‘zbekiston Respublikasi Bosh prokuraturasi huzuridagi Tergov boshqarmasi boshlig‘ining o‘rinbosari.

1998-2000-yillarda Oʻzbekiston Respublikasi Prezidenti devonining mas’ul xodimi.

2000-2005-yillarda Jizzax viloyati prokurori.

2005-2006-yillarda O‘zbekiston Respublikasi Prezidenti devonining mas’ul xodimi.

2006-2007-yillarda O‘zbekiston Respublikasi Bosh prokurori o‘rinbosari.

2007-2011-yillarda Oʻzbekiston Respublikasi Adliya vaziri.

2011-yilda — O‘zbekiston Prezidentining huquqni muhofaza qiluvchi va nazorat tuzilmalari faoliyatini muvofiqlashtirish boʻyicha Davlat maslahatchisi.

2011-yilda — Toshkent shahar prokurori vazifasini bajaruvchi.

2011-yil 20-noyabrda hibsga olingan. 2012-yil 16-fevral kuni Toshkent shahar Sergeli tumani sudi Ravshan Muhiddinovni bir qator og‘ir iqtisodiy jinoyatlar, jumladan, korrupsiya bilan bog‘liq jinoyatlarda aybdor deb topib, 15 yilga ozodlikdan mahrum qildi.

2017-yil dekabrda amnistiya munosabati bilan muddatidan avval ozodlikka chiqarilgan. 2018-yil 8-may kuni Jinoyat ishlari bo‘yicha Toshkent shahar sudining qarori bilan toʻliq oqlangan.

2018-yildan Toshkent shahridagi shirkatlardan birida yurist sifatida ishlamoqda.

Mukofotlari 
2004-yilda „Shuhrat“ medali bilan taqdirlangan.

Manbalar 

Oʻzbekiston yetakchilari
Yashayotgan insonlar
FTV

FTV — „UzReport“ axborot agentligiga qarashli O‘zbekiston hududida efirga uzatiluvchi xususiy nodavlat telekanal. Dastavval 2017-yil 23-fevral kuni FUTBOL TV nomi bilan ish boshlagan. 2022-yil 1-dekabrda FUTBOL TV efirga uzatilishi toʻxtatildi va uning oʻrnida yangi telekanal — FTV efirga chiqdi. FTV kanali Uzdigital TV platformasi, Oʻzbekiston Kabel Televideniyasi va onlayn TV platformalarida kecha-yu kunduz, yaʼni 24 soat rejimida efirga uzatiladi. Toshkent shahri va Toshkent viloyatida Full HD formatida, respublikaning boshqa hududlarida SD formatida efirga uzatilmoqda. Telekanal konsepsiyasiga koʻra turli mavzudagi qiziqarli va quvnoq mualliflik dasturlari, xit-paradlar, mahalliy va xorijiy ijrochilarning musiqiy kliplari, kinofilmlar va boshqa ko‘plab ko‘rsatuvlarni namoyish etish koʻzda tutilgan

Loyihalari 
Telekanal ishga tushirilishining ilk kunlaridanoq „UzNonstop“ musiqiy blogida oʻzbek estradasi yulduzlarining kliplarini hamda xorij estradasining mashhur ijodkorlari tomonidan yaratilgan qoʻshiqlarni „F-kokteyl“ musiqiy blogida namoyish etishni boshladi. Shu bilan birga retro qoʻshiqlarni sevuvchilar uchun „F-kolleksiya“ musiqiy blogi telekanal efiridan joy oldi. 12-dekabrdan boshlab FTV telekanali oʻzining ilk koʻrsatuvlarini efirga uzata boshladi jumladan tomoshabinlar tomonidan ovoz berish yoʻli orqali aniqlanadigan kliplar ketma-ketligini „Uz Top Chart“, „Turk Top Chart“, „Top Chart Plyus“ dasturlarlarida berishni boshladi. Keyinchalik dunyoga mashhur platformalarning oʻzbek segmentida eng koʻp qidirilayotgan qoʻshiqlarni eʼlon qilib boruvchi „Shazam Chart“, YouTube platformasida eng koʻp koʻrilayotgan kliplarni eʼlon qilib boruvchi „YouTube Chart“ loyihalari hamda tomoshabinlarning talab va istaklaridan kelib chiqqan holda koreys pop yuduzlarining qoʻshiqlaridan iborat „Top K-pop Chart“ xit-paradlari efirga uzatila boshlandi.

Telekanal nomi va logotipi 
FTV telekanali logotipi va brandbook muallifi Sherzod Tadjibayev  boʻlib unga koʻra logotip hamda telekanalda namoyish etiladigan barcha koʻrsatuvlar, animatsion roliklar uchun asosan pushti va siyoh rang palitrasi tanlab olingan. Mavsumiy oʻzgarishlarini animatsion tarzda koʻrsatib berishda qoʻllaniladigan maxsus yarim aylana universal shakl oʻylab topilgan boʻlib „tv“ soʻzi bilan birga yaxlit „F“ harfini anglatadi.

Kanal nomidagi „F“ harfini turlicha talqin qilsa bo‘ladi — bu ham Fun, ham Family, Fashion, Fire, Fast, Friendly, Future, Favorite, shuningdek qiziqarli, yorqin, ko‘ngilochar, urfbop kontent bilan bog‘liq bo‘lgan barcha tushunchalardir.

Manbalar

Havolalar 
 Telekanalning Instagram ijtimoiy tarmogʻidagi sahifasi
 Telekanalning Telegram ijtimoiy tarmogʻidagi sahifasi
 Telekanalning YouTube ijtimoiy tarmogʻidagi sahifasi
 Telekanalning Facebook ijtimoiy tarmogʻidagi sahifasi
 Telekanalning TikTok ijtimoiy tarmogʻidagi sahifasi
Evrilish (film)

Evrilish — bir inson hayotida kechgan sinovli daqiqalar va uning ruhiy kechinmalari toʻgʻrisida suratga olingan oʻzbek badiiy filmi. XXVII Busan xalqaro kinofestivalining (27th BUSAN International Film Festival) „KIM Jiseok Award“ nominasiyasida gʻolib boʻlgan. Film xalqaro mukofotlar laureati, mahoratli rejissyor Yolqin Toʻychiyev tomonidan suratga olingan. Suratga olish ishlari Oʻzbekiston, Afgʻoniston, Misr va Buyuk Britaniyada suratga olingan.

Mazmuni 
"Evrilish" filmi Afgʻoniston urushi haqida boʻlib, unda Gʻarb qarashlari boʻyicha yoritilgan xalqaro voqeliklar boshqa rakursda koʻrsatib berilgan. Asar qahramoni Rustam — Afgʻoniston urushiga chaqirilgan oʻzbekistonlik sovet askari. Rejissyor tarixiy voqea va shaxs taqdiri oʻrtasidagi munosabatga alohida eʼtibor beradi. Shuningdek, filmda Sovet Ittifoqining parchalanish tarixi, ulkan boylik orttirgan Rustam va uning tanishlari hayotidagi oʻzgarishlar hikoya qilinadi. Unda qahramon taqdiri, ruhiy kechinmalari, uning sovet davrida harbiylar safida xizmat qilgani va urushda ishtirok etgani haqida batavsil yoritiladi. Urush uning va atrofidagi insonlarning hayotini butunlay oʻzgartirib yuboradi. Koʻp yillar oʻtib, hayot mashaqqatlarni boshidan kechirgan qahramon tinchlik oʻrnatilgandan soʻng Oʻzbekistonga — oʻz vataniga qaytadi.

Aktyorlar 
O'lmas O'rayevBahrom MatchonovBotir AbdurahmonovJoʻrabek ArziyevIlmira RahimjonovaYulduz RajabovaIgor BuxidzeYevgeniy Moskvichev

Mukofotlar 
XXVII Busan xalqaro kinofestivalining (27th BUSAN International Film Festival) „KIM Jiseok Award“ nominasiyasida gʻolib

Manbalar 

Oʻzbekiston filmlari
Oʻzbek tilidagi filmlar
2022-yil filmlari
Galuga

Galugah (, romanizatsiyasi Galūgāh) — Eronning Mozandaron viloyati, Babol okrugi Bandpey-ye Sharqi tumanidagi shahar va uning markazi. 2006-yil aholini roʻyxatga olish maʼlumotlariga koʻra, uning aholisi 2,512 nafar, 644 oiladan iborat bo‘lgan.

Manbalar 

Koordinatalar Vikimaʼlumotlarda
Eron shaharlari
Gatab

Gatab (, shuningdek, Gatab sifatida romanizatsiya qilingan; Bālā Gatāb, Bālā Ketāb, Gatāb-e Bālā va Ketāb nomi bilan ham tanilgan) — Eronning Mozandaron ustoni, Babol okrugi Gatab tumanidagi shahar va uning markazi. 2006-yil aholini roʻyxatga olish maʼlumotlariga koʻra, uning aholisi 6,956 nafar va 1,744 oiladan iborat bo‘lgan.

Manbalar 

Koordinatalar Vikimaʼlumotlarda
Eron shaharlari
Qiriqqudiq (Almati viloyati)

Qiriqqudiq (, 2008-yilgacha — Jarkent) — Qozogʻiston Respublikasining Almati viloyati, Panfilov tumanidagi qishloq. Ulkenshigan qishloq okrugi tarkibiga kiradi. KATO kodi — 195655300.

Aholisi 
1999-yilda qishloq aholisi 1645 kishini (829 erkak va 816 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1750 kishi (849 erkak va 901 ayol) yashagan.

Manbalar 

Qozogʻiston aholi punktlari
Qozogʻiston qishloqlari
Panfilov tumani aholi punktlari (Qozogʻiston)
Xvosh Rud qishloq okrugi

Xvosh Rud qishloq okrugi () — Eronning Mozandaron ustoni Babol okrugining Bandpey-ye Gʻarbi tumanidagi qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 11,758 nafar, 3,143 oiladan iborat boʻlgan. Qishloq okrugida 57 ta qishloq bor.

Manbalar 

Eron qishloq okruglari
Lesnovka (Almati viloyati)

Lesnovka () — Qozogʻiston Respublikasining Almati viloyati, Panfilov tumanidagi qishloq. Taldin qishloq okrugining maʼmuriy markazi. KATO kodi — 195649100.
Qishloq Usek daryosining chap sohilida, Jarkent shahridan 16 km shimoli-gʻarbda joylashgan.

Aholisi 
1999-yilda qishloq aholisi 1962 kishini (1008 erkak va 954 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 2063 kishi (1041 erkak va 1022 ayol) yashagan.

Manbalar 

Qozogʻiston aholi punktlari
Qozogʻiston qishloqlari
Panfilov tumani aholi punktlari (Qozogʻiston)
Nadek

Nadek () — Qozogʻiston Respublikasining Almati viloyati, Panfilov tumanidagi qishloq. Birlik qishloq okrugi tarkibiga kiradi. KATO kodi — 195637200.

Aholisi 
1999-yilda qishloq aholisi 1445 kishini (760 erkak va 685 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1498 kishi (768 erkak va 730 ayol) yashagan.

Manbalar 

Qozogʻiston aholi punktlari
Qozogʻiston qishloqlari
Panfilov tumani aholi punktlari (Qozogʻiston)
Xush Rudpey

Xush Rudpey (; Xvosh Rud Pey-e Bālā va Bālā Khvoshrud Pey nomi bilan ham tanilgan) — Eronning Mozandaron ustoni, Babol okrugiga qarashki Bandpey-ye Gʻarbi tumanidagi shahar va uning markazi. 2006-yil aholini roʻyxatga olish maʼlumotlariga koʻra, uning aholisi 2,940 nafar, 792 oiladan iborat boʻlgan.

Manbalar 

Koordinatalar Vikimaʼlumotlarda
Eron shaharlari
Penjim

Penjim () — Qozogʻiston Respublikasining Almati viloyati, Panfilov tumanidagi qishloq. Penjim qishloq okrugining maʼmuriy markazi. KATO kodi — 195645100.
2019-yil dekabr holatiga koʻra, Nurkent shahri (uz:Nurkent) rasman Pidjim qishlogʻi tarkibiga kiritilgan.

Aholisi 
1999-yilda qishloq aholisi 4859 kishini (2455 erkak va 2404 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 5081 kishi (2581 erkak va 2500 ayol) yashagan.

Manbalar 

Qozogʻiston aholi punktlari
Qozogʻiston qishloqlari
Panfilov tumani aholi punktlari (Qozogʻiston)
Sadir (Almati viloyati)

Sadir () — Qozogʻiston Respublikasining Almati viloyati, Panfilov tumanidagi qishloq. Saribel qishloq okrugi tarkibiga kiradi. KATO kodi — 195647200.

Aholisi 
1999-yilda qishloq aholisi 881 kishini (447 erkak va 434 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 964 kishi (471 erkak va 493 ayol) yashagan.

Manbalar 

Qozogʻiston aholi punktlari
Qozogʻiston qishloqlari
Panfilov tumani aholi punktlari (Qozogʻiston)
Keles yoʻli koʻchasi (Toshkent)

Keles yoʻli koʻchasi — Olmazor tumani hududidagi asosiy koʻchalardan biri. Toshkentning shimoliy-gʻarbida. Sagʻbon koʻchasi bilan Toshkent avtomobil halqa yoʻli (Katta halqa yoʻli) oraligʻida joylashgan. Uzunligi 4 km atrofida.

Qadimda Toshkentni Keles va Sariogʻoch hududlari bilan bogʻlovchi muhim koʻchalardan biri hisoblangan. XX asrning 1-yarmida Toshkent viloyatining Toshkent tumani tarkibida bulgan. 1970-yil Sobir Rahimov tumani (hozirgi Olmazor) tashkil etilishi munosabati bilan shahar tasarrufiga oʻtgan. 2008-yil 9-iyundan hozirgi nomi bilan yuritiladi. Tarkibida 5 ta tor koʻcha va 1 ta berk koʻcha bor.

Yoʻnalishida K.Gʻofurov, „Ahil“, „Moyariq“ mahallalari, Qoraqamish kanali, Moyqoʻrgon arigʻi, ochiq kollektor, shaxsiy turar joy binolari, mahalla guzari, savdo shoxobchalari, servis xizmat koʻrsatish maskanlari joylashgan. Koʻcha boʻylab jamoat transporti harakati yoʻlga qoʻyilgan.

Yana qarang 
 Toshkent koʻchalari roʻyxati

Manbalar 

Toshkent koʻchalari
Sarpildaq

Sarpildaq () — Qozogʻiston Respublikasining Olmaota viloyati Panfilov tumanidagi qishloq . Aydarli qishloq okrugi tarkibiga kiradi. KATO kodi — 195633300  .

Aholisi 
1999-yilda qishloq aholisi 290 kishini (157 erkak va 133 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 247 kishi (128 erkak va 119 ayol) yashagan.

Manbalar 

Qozogʻiston aholi punktlari
Qozogʻiston qishloqlari
Panfilov tumani aholi punktlari (Qozogʻiston)
Eskibalçık(Mustafakemalpaşa)

Eskibalçık— Turkiyaning Bursa viloyatining  Mustafakemalpaşa tumaniga qarashli qishloq.

Manbalar
Saribel

Saribel () — Qozogʻiston Respublikasining Almati viloyati, Panfilov tumanidagi qishloq. Saribel qishloq okrugining maʼmuriy markazi. KATO kodi — 195647100.

Aholisi 
1999-yilda qishloq aholisi 2122 kishini (1105 erkak va 1017 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 2048 kishi (1047 erkak va 1001 ayol) yashagan.

Manbalar 

Qozogʻiston aholi punktlari
Qozogʻiston qishloqlari
Panfilov tumani aholi punktlari (Qozogʻiston)
Kichik Beshyogʻoch koʻchasi (Toshkent)

Kichik Beshyogʻoch koʻchasi — Yakkasaroy tumani hududida. XX asrning 1-yarmida tashkil topgan. Kichik halqa yoʻli va Kichik Beshyogʻoch 1-tor koʻchasi oraligʻida. Uzunligi 2 km atrofida.

Oʻtmishda ushbu yoʻl Beshyogʻoch dahasiga boradigan asosiy yoʻllardan biri boʻlgani uchun shu nom bilan atalgan. Koʻcha yoʻnalishida, asosan, shaxsiy turar joy binolari, firma ofislari, notarial idoralar, poliklinika, savdo shoxobchalari mavjud.

Yana qarang 
 Toshkent koʻchalari roʻyxati

Manbalar 

Toshkent koʻchalari
Kichik halqa yoʻli (Toshkent)

Kichik halqa yoʻli — Toshkent shaharning bir qancha tumanlari hududlaridan oʻtgan, muhim iqtisodiy ahamiyatga ega ichki aylanma yoʻl. Toshkent shaharning hududiy kengayishi, transport vositalari sonining koʻpayib borishi munosabati bilan shahar koʻchalaridagi transport harakatini oqilona tashkil etish va muvofiqlashtirish maqsadida Oʻzbekiston Prezidenti Islom Karimov tashabbusi bilan qurila boshlangan. Uzunligi 32,2 km.

2004-yil 22-iyulda bir nechta koʻcha oʻrnida bunyod etilgan halqasimon yangi yoʻlga shu nom berilgan. Kichik halqa yoʻlini bunyod etish ishlari 2000-2004-yillar davomida bosqichma-bosqich olib borildi. Koʻchaning Amir Temur shohkoʻchasidan Shimoliy vokzalgacha boʻlgan 1-navbati 2000-yilda, Shimoliy vokzaldan Janubiy vokzalgacha boʻlgan 2-navbati 2002-yilda, Usmon Nosir koʻchasidan Mannon Uygʻur koʻchasigacha bulgan 3-navbati 2003-yilda foydalanishga topshirildi. Mirzo Ulugʻbek va Yashnobod tumani qismlari yangidan bunyod etilgan.

Yoʻlning Amir Temur va Bunyodkor shohkoʻchalari, Fargʻona yoʻli, Parkent, Shota Rustaveli, Mannon Uygʻur, Usta Olim koʻchalari kesishmasida bunyod etilgan koʻpriklar transport vositalari harakatiga katta qulayliklar yaratdi. Bundan tashqari, Boʻzsuv va Oqtepa kanali ustidan oʻtadigan koʻpriklar tubdan rekonstruksiya qilindi. Yoʻnalishida Chilonzor, Boshliq, Qushbegi mavzelari, koʻp qavatli va yakka tartibdagi turar joy binolari, Shimoliy va Janubiy vokzal, aeroport, Kaykovus, Qichqiriq, Boʻzsuv, Salor, Oqtepa, Anhor kanallari, tibbiyot muassasalari, sihatgohlar, tugʻuruqxonalar, supermarketlar, restoranlar, toʻyxonalar, bir qancha savdo va yonilgʻi quyish shoxobchalari, sanoat korxonalari, qoʻshma korxonalar, madaniyat va istirohat bogʻlari, boshbekatlar, metro bekatlari, bozorlar, banklar, oliy oʻquv yurtlari, kasb-hunar kolleji, akademik litsey, maktab va bogʻchalar, sport majmualari, xorijiy davlatlar vakolatxonalari, kompaniyalar, yodgorliklar, notarial idoralar, kichik va oʻrta biznes subʼektlari, salon va turli servis xizmat koʻrsatish maskanlari joylashgan.

Yana qarang 
 Toshkent koʻchalari roʻyxati

Manbalar 

Toshkent koʻchalari
Kohota koʻchasi (Toshkent)

Kohota koʻchasi — Shayxontohur tumanida. Kohota mahallasi hududidan oʻtgan. Shahardagi qadimgi koʻchalardan biri boʻlib, XIX asrda tashkil topgan. Shayxontohur va Gʻafur Gʻulom koʻchalari oraligʻida joylashgan hamda Nurafshon koʻchasiga parallel ravishda oʻtadi.

Tarixi 

1992-yil joyning tarixiy nomi sifatida Kohota nomi berilgan. Yoʻnalishida, asosan, yakka tartibdagi turar joy binolari joylashgan. Yonidan Kaykovus kanali oʻtgan. Yaqinida Ishchilar shaharchasi, Sebzor va Labzak dahalari, yonilgʻi quyish shoxobchasi joylashgan.

Koʻh ota nomi 

Koʻcha „Koʻh-ota“ mahallasi hududida joylashgani uchun shunday nomlangan. Mahalla esa bu nomni ushbu hududdagi Qalqauz kanali yaqinida joylashgan XIV asrga oid „Koʻh-ota“ maqbarasi nomidan olgan. Hozirda Koh ota masjidi yonida joylashgan ushbu maqbara Ko‘h-otaga tegishli bo'lgan. U kishi Amir Temurning maʼnaviy ustozi bo‘lgan, garchi ular turli davrlarda yashagan bo‘lsalar ham. Amir Temur Kohotani tirikligida topa olmagan. Koh-ota asli kelib chiqishi Misrdan bo'lib, u kishi oʻzining ajoyib kuchi va kattaligi bilan mashhur edi, bu unga dunyo boʻylab sayohat qilish va kurash musobaqalarida qatnashish imkonini bergan. Ehtimol, bu uning „ko‘-ota“ laqabi berilishida asosiy rol o‘ynagan bo‘lsa kerak, chunki ushbu so'z eronchadan tarjima qilganda „Ota tog‘“ degan maʼnoni anglatadi. Ko‘h ota Toshkentga dafn etiladi. Rivoyatlarga koʻra, Amir Temur bu maqbarani qurish uchun oʻz qoʻli bilan tosh va gʻisht koʻtargan, Koʻh ota esa uning ruhiy ustozi boʻlib, Temurga yurishlarda yordam bergan, unga kuch va quvvat bergan.

Yana qarang 
 Toshkent koʻchalari roʻyxati

Manbalar 

Toshkent koʻchalari
Laylitoʻgʻon koʻchasi (Toshkent)

Laylitoʻgʻon koʻchasi — Shayxontohur tumani hududida. Beruniy va Koʻkcha Darvoza koʻchasi oraligʻida. Uzunligi 1 km atrofida.

Mannon Uygʻur koʻchasi bilan tutashgan. 1990-yilning 2-yarmida tashkil topgan. 2005-yil 28-aprelda Laylitoʻgʻon nomi berilgan. Qadimda shu joydan oʻtadigan Janggoh arigʻiga qurilgan toʻgʻon nomidan olingan.

Yoʻnalishida „Gulobod“ mavzesiga qarashli koʻp qavatli turar joy binolari, „Jar“ sport-sogʻlomlashtirish majmuasi, bekat va tunukasozlar ustaxonalari bor. Jamoat transporti vositalari harakati yoʻlga qoʻyilgan.

Yana qarang 
 Toshkent koʻchalari roʻyxati

Manbalar 

Toshkent koʻchalari
Lochin koʻchasi (Toshkent)

Lochin koʻchasi — Uchtepa tumanining „Nishabariq“ va „Shofayzibogʻ“ mahallalari hududida. Kichik halqa yoʻli va Ibrat koʻchasi oraligʻida joylashgan. Uzunligi 2,2 km.

Toshkent zilzilasidan soʻng tashkil topgan. Yangi tashkil etilgan koʻchaga 1966-yil 27-dekabrda Lochin, 1980-yil 10-yanvarda A.Tojiev nomi berilgan. 2007-yil 2-avgustdan koʻchaning dastlabki nomi tiklangan.

Yoʻnalishida Xondamir, Durbek, Dilkash, Dadil, O.Jalilov va Asqad Muxtor koʻchalari bilan kesishgan. Tarkibida 6 ta tor koʻcha bor. Yoʻnalishida, asosan, shaxsiy turar joy binolari, bogʻcha, savdo shoxobchalari, mahalla guzari joylashgan.

Yana qarang 
 Toshkent koʻchalari roʻyxati

Manbalar 

Toshkent koʻchalari
Lutfiy koʻchasi (Toshkent)

Lutfiy koʻchasi — Chilonzor va Uchtepa tumanlarini tutashtirib turuvchi markaziy koʻchalardan biri. Oqtepa maydoni va Katta Qaʼni koʻchasi oraligʻida joylashgan. Uzunligi 5 km. Toshkent zilzilasidan soʻng tashkil topgan. 1990-yil 28-iyundan Lutfiy nomi bilan yuritiladi. Tarkibida 5 ta tor koʻcha mavjud.

Yoʻnalishida Chilonzor 7, 8, 9, G 9a, 12, 13, 23, 24, 25, 26 turar joy mavzelari, "Mikrokreditbank", „Rassom“ kombinati, 2-Toshkent yuridik kasb-hunar kolleji, Kimyo-texnologiya instituti akademik litseyi, "Farhod" dehqon bozori, "Vatan" kinoteatri, shahar va tuman miqyosidagi korxona va tashkilotlar, firmalar, qoʻshma korxona ofislari, umumiy ovqatlanish, turli servis xizmat koʻrsatish maskanlari joylashgan. Barcha turdagi jamoat transport vositalari, shu jumladan tramvay harakati yoʻlga kuyilgan. Yoʻnalishida Kichik halqa yoʻli, Farhod, Katta Xirmontepa va Shirin koʻchalari bilan kesishadi. Muqimiy va Choʻponota koʻchalari bilan tutashgan.

Yana qarang 
 Toshkent koʻchalari roʻyxati

Manbalar 

Toshkent koʻchalari
Lutfkor koʻchasi (Toshkent)

Lutfkor koʻchasi — Sergeli tumanining „Navroʻz“, „Nilufar“ va „Ittifoq“ mahallalari hududida. Yangi Sergeli koʻchasi va Lutfkor 2-tor koʻcha oraligʻida joylashgan. Uzunligi 1,5 km atrofida.

Toshkent zilzilasidan soʻng paydo boʻlgan, 2008-yil 2 avgustdan hozirgi nomi bilan yuritiladi. Yoʻnalishida Sergeli tuman ichki ishlar boshqarmasi, turar joy binolari, savdo shoxobchalari, servis xizmat koʻrsatish maskanlari joylashgan.

Yana qarang 
 Toshkent koʻchalari roʻyxati

Manbalar 

Toshkent koʻchalari
Kox ota buzruk masjidi

Kox ota masjidi — Toshkent shahrining Shayxontohur tumani Kox ota mahallasi hududida joylashgan jomeʼ masjidi. 2001-yil 30-sentyabr sanasida Toshkent shahar adliya boʻlimi tomonidan diniy tashkilot sifatida roʻyxatdan oʻtkazilgan.

Tarixi 

Masjid 1834—1835-yillarda qurilgan boʻlib, Toshkent shahridagi qadimiy masjidlardan biri sahisoblanadi. Masjid Koh ota maqbarasi yonida qurilganligi sababli va „Koʻh-ota“ mahallasi hududida joylashgani uchun shunday nomlangan. Masjidda 1937-yilgacha islom ibodatlari ado etilib turilgan. 1990-yil 5-aprelda Shayxontohur tumani Xalq Deputatlari kengashining № 90/7-sonli qarori asosida bino atrofi mahalla ixtiyoriga beriladi. Mahalla faollari maslahatlashib, ushbu bino oʻrnidagi masjidni qayta tiklash ishlarini boshlashadi. Masjid shu yili mahalla fuqarolari tomonidan hashar yoʻli bilan qayta qurilib, faoliyat koʻrsatishni boshlaydi. 2004—2005-yillarda Koh ota masjidi qisman taʼmirlanadi. Soʻnggi yillarda masjid binosi taʼmirtalab holga kelganligi sababli 2017-yilning avgust oyida masjidda qayta qurilish ishlari boshlandi. Yangi masjidda 2000 oʻrinlik xonaqoh, kutubxona, tahoratxona va xizmat xonalari mavjud. Masjid 2018-yilning soʻngida bitkazildi. Masjidga tutash hududda XIV asrga oid tarixiy obida bo'lmish „Koʻh-ota“ maqbarasi joylashgan.

Urush yillari 

Ikkinchi jahon urushi arafasida masjid yopilib, maʼlum muddat askarlar kazarmasiga, soʻngra, bolalar uyiga aylantirilgan. 1980-yillarda Bolalar uyi yopilib, uning oʻrniga 9-sonli Shahar poliklinikasi koʻchirib keltirilgan. Masjid hududida madaniy meros obektlari roʻyxatidan oʻrin olgan „Koh ota Buzruk“ maqbarasi joylashgan boʻlib, 2008-yilda maqbara toʻliq qayta taʼmirlangan.

Koh ota 

Koh ota tarixiy shaxs boʻlib, u kishining asl ismi Shayx Kamoliddin boʻlgan. Bu kishi toʻgʻrisida tarixiy maʼlumotlar nisbatan kam boʻlib, asosan xalq ogʻzida yuradigan turli rivoyatlar mavjud. Koh ota hazratlari X asrda mashhur olim Qaffol Shoshiy shogirdlaridan boʻlib buzrukvor darajasiga yetgan. U zot tafsir, tasavvuf yoʻnalishi bilimdoni boʻlgan. U kishi Amir Temurning maʼnaviy ustozi bo‘lgan, garchi ular turli davrlarda yashagan bo‘lsalar ham. Amir Temur Koh otani tirikligida topa olmagan. Koh ota asli kelib chiqishi Misrlik edi. Shu bilan birga u kishining chiniqqan polvon boʻlganliklari xaqida rivoyatlar mavjud hamda u kishi oʻzining ajoyib kuchi va kattaligi bilan mashhur edi, bu unga dunyo boʻylab sayohat qilish va kurash musobaqalarida qatnashish imkonini bergan. Ehtimol, bu uning „ko‘-ota“ laqabi berilishida asosiy rol o‘ynagan bo‘lsa kerak, chunki ushbu soʻz forschadan tarjima qilganda „Ota tog‘“ degan maʼnoni anglatadi. Ko‘h ota Toshkentga dafn etiladi. Rivoyatlarga koʻra, Amir Temur bu maqbarani qurish uchun oʻz qoʻli bilan tosh va gʻisht koʻtargan, Koʻh ota esa uning ruhiy ustozi boʻlib, Temurga yurishlarda yordam bergan, unga kuch va quvvat bergan.

Joylashuvi 
 
Masjid Toshkent shahri Shayxontohur tumanidagi Koh ota koʻchasi koʻchasi 105A-uy manzilida joylashgan. Masjid Kox ota mahallasi hududiga kiradi.

Yana qarang 

 Koh ota mahallasi

Manbalar
Bor ekanda, yoʻq ekan

Bor ekanda, yoʻq ekan… — Vitaliy Gubarevning „V tridevyatom sarstve…“ nomli () hikoyasi asosida yaratilgan sovet badiiy filmi.

Syujet 

Ushbu film Muz ustida balet ansamblining havaskor solisti Oksana ismli qizning Karlikiya nomli ertak qirolligining yosh malikasi Izabella bilan ikki tomchi suv kabi oʻxshashligi sabab ular hayotdagi oʻz oʻrinlarini almashtirib turgani haqidagi ertak asosida suratga olingan. Izabella konkida uchishni yaxshi koʻradi, lekin saroy aʼzolari unga saroydan tashqariga chiqishga ruxsat berishmaydi. Shunda Izabella saroydan yashirincha qochib chiqib, muz saroyiga boradi. U yerda Oksana bilan uchrashib undan ularning ushbu konsert dasturlari tugaguniga qadar oʻzaro oʻrin almashib turishni soʻraydi. Oksana vaziyatdan foydalanishga qaror qiladi va taxtda oʻzining qiyofadoshi oʻrnini egallab, hayotga boʻlgan oʻz qarashlariga koʻra qirollikni nazorat qiladi.

Rollarda

Ijodiy jamoa

Yana qarang

Manbalar

Havolalar 
 

Rus tilidagi filmlar
1970-yil filmlari